CELEX: 62016TN0733
Language: fi
Date: 2016-10-18 00:00:00
Title: Asia T-733/16: Kanne 18.10.2016 – Banque Postale v. EKP

5.12.2016   
            
            
               FI
            
            
               Euroopan unionin virallinen lehti
            
            
               C 454/32
            
         
      Kanne 18.10.2016 – Banque Postale v. EKP
      (Asia T-733/16)
      (2016/C 454/55)
      Oikeudenkäyntikieli: ranska
      
         Asianosaiset
      
      
         Kantaja: La Banque Postale (Pariisi, Ranska) (edustajat: asianajajat E. Guillaume ja L. Coudray)
      
         Vastaaja: Euroopan keskuspankki
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan keskuspankin 24.8.2016 antaman päätöksen La Banque Postalen hakemukseen saada lupa jättää omavaraisuusastetta laskettaessa vastuiden ulkopuolelle vastuut julkiselle sektorille asetuksen (EU) N:o 575/2013 429 artiklan 14 kohdan mukaisesti
               
            
                  —
               
               
                  velvoittamaan Euroopan keskuspankin korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu oikeudelliseen virheeseen, jonka Euroopan keskuspankki (EKP) on tehnyt sen vuoksi, että 24.8.2016 annettu päätös La Banque Postalen hakemukseen saada lupa jättää omavaraisuusastetta laskettaessa vastuiden ulkopuolelle vastuut julkiselle sektorille (jäljempänä riidanalainen päätös) on ennenaikainen.
               
            
                  2)
               
               
                  Toinen kanneperuste, joka perustuu siihen, ettei EKP:llä ole vapaata harkintavaltaa luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26.6.2013 annetun Euroopan parlamentin ja neuvoston asetuksen (EU) N:o 575/2013 (EUVL 2013, L 176, s. 1; jäljempänä asetus N:o 575/2013) soveltamisessa.
               
            
                  3)
               
               
                  Kolmas kanneperuste, joka perustuu EKP:n riidanalaisen päätöksen antamisen yhteydessä tekemiin oikeudellisiin virheisiin, jotka koskevat erityisesti
                  
                              —
                           
                           
                              vipuvaikutuksen puuttumista La Banque Postalen keskitettyjen talletusten yhteydessä
                           
                        
                              —
                           
                           
                              väitettyjä riskejä Caisse des dépôts et consignations –nimisen valtion talletuskassan ja Ranskan valtion maksukyvyttömyydestä
                           
                        
                              —
                           
                           
                              väitettyjä toiminnallisia riskejä, jotka liittyvät La Banque Postalen talletusten keskitettyyn keräämiseen.